Document ID: /roh_data/filtered/fineweb-2-filterrobots_roh.jsonl.gz/39487

L’auto era vegnì acquistà per tschaiver ed alura hajan els decidì da colurar el e da metter en il curtin da senns, di Barbara Hoffmann che maina la partiziun da creschids en la Casa Depuoz. Els hajan laschà ir ora il benzin e tschentà l’auto sin blocs. Uschè na possia capitar nagut.
En il curtin da senns datti dentant era auters objects, sco per ex. ina tur cun ruschnera, in tunnel fatg cun roma da salisch, ina ballabaina sin la quala ins po er ir cun sutga da rodas, in pitschen trutg d’ir a pe blut e chistas cun ervas da savurar.
La Casa Depuoz è in center da scolaziun ed integraziun per uffants, giuvenils e creschids che han tscherts impediments.